વોશિંગ્ટન : અમેરિકા અને ઉત્તર કોરિયાના સંબંધો સતત વણસી રહ્યા છે. થોડા દિવસો પહેલા જ ઉત્તર કોરિયાએ અમેરિકાને ચેતવણી આપતા કહ્યું હતું કે, જો ટ્રમ્પ પ્રસાશન નોર્થ કોરિયા વિરુદ્ધ કોઈ પણ કાર્યવાહી કરશે તો નોર્થ કોરિયા અમેરિકા પર પરમાણુ હુમલો કરતા પણ અચકાશે નહીં અને વ્હાઈટ હાઉસને ફૂંકી મારશે. નોર્થ કોરિયાની આ ધમકી બાદ અમેરિકાએ તેના નાગરિકોને જણાવ્યું છે કે, તેઓ ઉત્તર કોરિયાનો પ્રવાસ ન કરે. કારણકે આગામી દિવસોમાં સ્થિતિ વધુ કથળી શકે છે.